Lateralo (birdo)

Lateralo (Laterallus) estas genro de birdoj de la familio Raledoj. Tiuj malgrandaj, relative mallongbekaj surteremaj raloj troviĝas inter densa vegetaĵaro apud akvo en Neotropiso, kvankam unusola specio, nome la Jamajka lateralo, vivas ankaŭ en Usono. 

La genro estis kreita de la angla zoologo George Robert Gray en 1855 kun la Nigrabrila lateralo (Laterallus melanophaius) kiel tipa specio. La genronomo estas kunfandaĵo de Rallus lateralis, tiama sinonimo de la duvorta nomo por la Nigrabrila lateralo. La aŭtoroj de molekula genetika studo publikigita en 2019 proponis, ke la Flavbrusta lateralo, la Punktoflugila lateralo, kaj la nefluga Tristana lateralo estu translokigita al tiu ĉi genro.

Ĝi enhavas la jenajn 13 speciojn:
 Strieca lateralo (Laterallus fasciatus)
 Nigrabrila lateralo (Laterallus melanophaius)
 Levraud-lateralo, Levraŭda lateralo (Laterallus levraudi)
 Ruĝa lateralo (Laterallus ruber)
 Blankgorĝa lateralo (Laterallus albigularis)
 Magra lateralo (Laterallus exilis)
 Flavbrusta lateralo, (Laterallus flaviventer)
 Jamajka lateralo, Jamajka ralo (Laterallus jamaicensis)
 Tueros-lateralo aŭ Junina ralo, Tuerosa lateralo (Laterallus tuerosi aŭ Laterallus jamaicensis tuerosi)
 Galapaga lateralo, (Laterallus spilonota)
 Punktoflugila lateralo, (Laterallus spiloptera)
 Tristana lateralo (Laterallus rogersi)
 Blankruĝa lateralo (Laterallus leucopyrrhus)
 Flavflugila lateralo (Laterallus xenopterus)

Referencoj

Kategorio:Raledoj
Kategorio:Faŭno de Sudameriko